**ČETRTEK, 28.5.2020**

1. **ura SLJ: Halo, halo!**

**DZ, str. 79, 80 in 81 (7. in 8. naloga)**

**U, str. 110 in 111**

Razmišljali bomo o tem, kako se po telefonu pogovarjamo neuradno in uradno, na kaj moramo pri tem paziti in zakaj.

S kom se pogovarjamo uradno in s kom neuradno, smo že spoznali. Spoznali smo tudi koga lahko tikamo in koga vikamo. V tej enoti boš spoznal, kako se pogovarjamo po telefonu.

Reši naloge v delovnem zvezku na strani 80 in 81 (7. in 8. naloga). Preberi si tudi besedilo v učbeniku na strani 110 in 111.

[**Prepisi posnetih besedil**](https://www.devetletka.net/Gradim%20slovenski%20jezik%204%20%E2%80%93%20izdaja%20s%20plusom_4)

Neuradni telefonski pogovor:

Babica: Živijo, Maja!

Maja: Živijo, babi! Kako si?

Babica: Dobro. Danes sem že boljše, nimam več vročine, sklepi in mišice me ne bolijo več.

Maja: O, super!

Babica: Ja, tudi jaz sem vesela. Kako si pa ti?

Maja: V redu. Danes smo dobili nazaj test iz slovenščine.

Babica: In kako ti je šlo?

Maja: Dobila sem štirico. Ful sem vesela!

Babica: Bravo! Vidiš, da zmoreš!

Maja: Ja, samo pri pisanju besed s črkama l in v sem delala napake. Zdaj moram napisati popravo. Mi boš pomagala?

Babica: Seveda bom. Najprej si moraš pogledati pravilo, kako si pomagaš pri pisanju besed nov in bel.

Maja: Oh, babi, če mi boš pomagala, bo šlo veliko hitreje!

Babica: Ne, ne, kar sama se potrudi. Najprej odpri učbenik, tam boš zagotovo našla razlago.

Maja: No, prav, bom poskusila.

Babi: Potem me pa pokliči, da pregledava skupaj rešitve.

Maja: Ok, se slišiva!

Babi: Adijo!

Maja: Čav, babi.

Uradni telefonski pogovor:

Gospa Vidmar: Knjižnica Prežihovega Voranca. Želite, prosim?

Andrej: Dober dan. Andrej Logar tukaj. Bi lahko, prosim, govoril s knjižničarko?

Gospa Vidmar: Pri telefonu. Kako ti lahko pomagam?

Andrej: Ali imate knjigo Primoža Suhodolčana Košarkar naj bo?

Gospa Vidmar: Trenutek, da pogledam. Ne, izposojena je.

Andrej: Kaj pa kaj podobnega?

Gospa Vidmar: Imamo pa Kolesar naj bo. Naj ti jo rezerviram?

Andrej: Ja, prosim.

Gospa Vidmar: Prav, pridi ponjo najkasneje do jutri zvečer. Knjižnica je odprta do šestih.

Andrej: Hvala. Na svidenje!

Gospa Vidmar: Na svidenje!

1. **ura NIT**
2. **in 4. ura: ŠPO - Nogomet - Vodenje žoge z nogo in zaustavljanje žoge**

Vzemi žogo in se odpravi na dvorišče ali na bližnji travnik.

* **Vodenje žoge z nogo**

Žogo pri vodenju z nogo ne brcamo s prsti, ampak z notranjim ali zunanjim delom stopala. Telo je malo nagnjeno naprej, gibi rok so naravni kot pri teku. Pogled je v trenutku udarca usmerjen k žogi, med udarci pa opazuje dogajanje okoli sebe.

Vodi žogo z nogo po prostoru, vodi samo z notranjim delom stopala, vodi samo z zunanjim delom stopala, žogo vodi počasi, hitro, žogo vodi po različnih poteh – v krogu, cik cak ...

* **Zaustavljanje žoge**

Sprejemanje žoge je element, s katerim spravimo žogo, dobljeno od soigralca, pod svojo kontrolo. Glede na gibanje žoge razlikujemo več načinov sprejemanja žoge. Vadili boste sprejemanje z notranjim in zunanjim delom stopala ter podplatom.

Vsak vodi svojo žogo po prostoru. Brcni žogo naprej, nato steči za njo in jo zaustavi.

Stopi 2 metra od stene. Žogo brcni v steno; najprej lahno, nato močneje. Po odboju z nogo zaustavi žogo.